钦定古今图书集成/明伦汇编/闺媛典/第289卷 > 皇清二十二 > 郭蛟妻黄氏
## 钦定古今图书集成/明伦汇编/闺媛典/第289卷 > 皇清二十二 > 郭蛟妻黄氏

按《光泽县志》：“黄氏，明奉议大夫文魁女孙，文林郎以昌女也。归郭蛟，甫五载而蛟亡，遗三子曰敬、曰任、曰时，年二十有一，哀毁逾礼，必欲从死。舅姑暨父母泣谓曰：‘尔夫已死，茕茕三子，谁其抚之？汝其自裁’。遂矢志守节，事舅姑益谨，训三子益笃。任髫龄补诸生，值戊子兵荒，孤嫠相保，艰苦异常。舅姑旬日内相继没” ，奴仆皆逃，氏独营葬尽哀。顺治间，绣衣《直指》旌其闾。年七十九卒，有九孙。